เรื่องร้องเรียน: จากที่แจ้งเรื่องน้ำท่วมไปวันก่อน จนถึงวันนี้น้ำยังไม่แห้งเลยครับ จนมีตะไคร่ขึ้นเต็มไปหมดเลย ความสูงระดับข้อเท้า น้ำท่วมมาแล้วน้อยกว่า 1 สัปดาห์
การดำเนินการของเจ้าหน้าที่: เบื้องต้นสำนักงานเขตหนองแขมโดยเจ้าหน้าที่ฝ่ายโยธาได้ดำเนินการลอกท่อระบายน้ำด้วยรถดูดเลนเพื่อบรรเทาความเดือดร้อนบริเวณดังกล่าวแล้ว  ในการแก้ไขปัญหาระยะยาวหาก ประชาชนภายในหมู่บ้านไม่สามารถรวมตัว จัดตั้งกรรมการหมู่บ้านเพื่อดูแลทรัพย์สินสาธารณูปโภคภายในหมู่บ้านได้ก็เห็นควรให้ดำเนินการตามขั้นตอนตามกฎหมายโดยการแจ้งต่อคณะกรรมการจัดสรรที่ดินให้ผู้ทำการจัดสรรที่ดินเข้ามาดำเนินการรับผิดชอบสาธารณูปโภคต่างๆภายในหมู่บ้านต่อไป
ความเห็นของผู้แจ้ง: ขอบคุณมากครับสำหรับการช่วยเหลือ ถึงแม้จะไม่ได้เป็นการแก้ไขปัญหาในระยะยาวถาวร แต่ก็เป็นแอคชั่นที่ดีมากที่ได้รับจากการแจ้ง ขอบคุณที่ไม่ทิ้งให้ประชาชนต้องน้ำท่วมน้ำขังซ้ำซากเหมือนที่ผ่านมาครับ เป็นกำลังใจให้พนักงานและทีมงานทุกท่านครับ ขอบคุณจริงๆครับ
พื้นที่: แขวงหนองค้างพลู เขตหนองแขม กรุงเทพมหานคร